Bilbo Reppulin aseseppä tuli Suomeen – työstää suomalaiseen mytologiaan perustuvaa trilleriä

Steve Wheeler on taitava käsityöläinen ja pirkän linjan tieteiskirjailija. Suomessa hän tekee yhteistyötä Klaukkalassa toimivan DreamMill -tuotantoyhtiön kanssa. -

admin

Hobitit elokuvatrilogian ”aseseppä” ja tieteiskirjailija Steve Wheeler on Suomessa kehittelemässä uutta elokuvaa.

Uudesta Seelannista tänne kesäksi tullut visiönääri rakentaa yhdessä Klaukkalassa toimivan DreamMill tuotantoyhtiön kanssa muun muassa Suomen mytologiaan perustuvaa trilleriä.

Wheeler on juhannukseen asti DreamMillin tuottajan Harri Haanpään vieraana.

Wheeler kuuluu kansainväliseen kunnianhimoiseen tekijäkaartiin, jonka DreamMill Oy on yhdistänyt maailmalta.

Wheelerin vierailusta kertoo Nurmijärven Uutiset.

Steve Wheeler on vanhempi herrasmies, jolla on mielenkiintoinen historia taitavana käsityöläisenä. Hän on ansainnut elantonsa muun muassa kirjailijana ja aseseppänä.

Wheeler on ollut mukana tekemässä Hobitti-elokuvien rekvisiittaa. Hänen käyntikortissaan lukeekin ”props weapon maker” eli rekvisiitta- aseiden tekijä. Wheelerin kätten töitä voi nähdä muun muassa Hobitti-elokuvien päähenkilön Bilbon hallussa.

Steve Wheeler on osa uusseelantilaista tuotantotiimiä, joka on innostunut suomalaisesta historiasta ja mytologiasta. Tiimiläisten sanojen mukaan se on Euroopan vanhinta, mutta jostain syystä unohdettua kulttuuriperintöä.

Ryhmä uusseelantilaisia ja australialaisia tuottajia on sopinut yhteistyöstä suomalaisen DreamMill-tuotantoyhtiön kanssa elokuvien tuotannosta aina käsikirjoituksesta levitykseen asti. Tekeillä on kolme kansainvälistä elokuvahanketta, joista yhdessä on uusi näkökulma suomalaiseen mytologiaan.

DreamMill on 20-vuotias tuotantoyhtiö, mutta se on vasta hiljattain jatkanut toimintaansa Suomessa suuntautuen vahvasti kansainvälisiin laatusarjatuotantoihin ja elokuviin.

Yhtiön ohjaaja Harri Haanpää on ollut mukana yli 75:ssä TV-sarjan tuotannossa, joista esimerkiksi Huippumalli Haussa ja Huvila & Huussi ovat nousseet kanavien katsotuimmiksi hänen ohjauksessaan.

– Olen tehnyt töitä kansainvälisissä tuotannoissa lähes puolet 25-vuotisesta urastani. Tuntuu luonnolliselta tieltä luoda uusia yhteistyöhankkeita intohimoisten elokuvankerronnan ammattilaisten kesken. Olen kuin kala vedessä luodessani uusia ideoita uusien ihmisten kanssa. Urani aikana olen oppinut hyvin tunnistamaan lahjakkuudet ja aidot ihmiset, Haanpää kertoo.

Elokuvien tuotantoon liittyen Haanpää kertoo tavanneensa maailmalla huipputyyppejä, joilla on mielenkiintoinen tausta ja joita yhdistää samanlainen hulluus luoda uutta.

– Steve Wheeler on yksi heistä.

Asiasta uutisoi ensin Nurmijärven Uutiset.